Selgub seega, et vene kaitseministeerium oli teadlik või oletas vähemalt sündmusi, millised pidid aset leidma lähematel järgnevatel päevadel ning oli selleks hästi ette valmistunud, sealhulgas paisanud 58. armee läbi Roki tunneli L.Osseetiasse. Selge on see, et armeegrupi kohaleviimine ei toimu ühe tunni või isegi ühe päeva jooksul. Selles valguses muutub koheselt mõistetavaks ja usutavaks Georgia poole pidevad  kaebused, mis siis kõlasid, et venelane valmistub agressiooniks ja rikub Georgia suveräänsust.  On ka mõistetav, et sellel ajal pidas Georgia (ja peab ka tegelikult praegu) nii Roki tunnelit kui ka L.Osseetia territooriumi endale kuuluvaks ning naaberriigi regulaararmee väeosade liikumist seal ei saanudki vaadata teistmoodi kui sissetungi.